Sri Narasimha Kavaca Mantra

**narasimha-kavacaṁ vakṣye prahlādenoditaṁ purā sarva-rakṣā-karaṁ puṇyaṁ sarvopadrava-nāśanam**

**sarva-sampat-karaṁ caiva svarga-mokṣa-pradāyakam dhyātvā nṛsiṁhaṁ deveśaṁ hema-siṁhāsana-sthitam**

**vivṛtāsyaṁ tri-nayanaṁ śarad-indu-sama-prabham lakṣmyāliṅgita-vāmāṅgam vibhūtibhir upāśritam**

**catur-bhujaṁ komalāṅgaṁ svarṇa-kuṇḍala-śobhitam saroja-śobhitoraskaṁ ratna-keyūra-mudritam**

**tapta-kāncana-sankāśaṁ pīta-nirmala-vāsasam indrādi-sura-mauliṣṭha sphuran māṇikya-dīptibhiḥ**

**virājita-pada-dvandvaṁ śaṅkha-cakrādi-hetibhiḥ garutmatā chavinayāt stūyamānam mudānvitam**

**sva-hṛt-kamala-saṁvāsaṁ kṛtvā tu kavacaṁ pathet nṛsiṁho me śirah pātu loka-raksārtha-sambhavah**

**sarvago ’pi stambha-vāsaḥ phālaṁ me rakṣatu dhvanim nṛsiṁho me dṛśau pātu soma-sūryāgni-locanaḥ**

**smṛtaṁ me pātu nṛhariḥ muni-varya-stuti-priyaḥ nāsāṁ me siṁha-nāśas tu mukhaṁ lakṣmī-mukha-priyaḥ**

**sarva-vidyādhipaḥ pātu nṛsiṁho rasanām mama vaktraṁ pātv indu-vadanam sadā prahlāda-vanditaḥ**

**nṛsiṁhah pātu me kaṇṭhaṁ skandhau bhū-bhṛd-aṇānta-kṛt divyāstra-śobhita-bhujah nṛsiṁhaḥ pātu me bhujau**

**karau me deva-varado nṛsiṁhaḥ pātu sarvataḥ hṛdayaṁ yogi-sādhyaś ca nivāsaṁ pātu me hariḥ**

**madhyaṁ pātu hiraṇyāksa-vakṣaḥ-kukṣi-vidāraṇaḥ nābhiṁ me pātu nṛhariḥ sva-nābhi-brahma-saṁstutaḥ**

**brahmāṇḍa-koṭayaḥ kaṭyāṁ yasyāsau pātu me kaṭim guhyaṁ me pātu guhyānāṁ mantrāṇām guhya-rūpa-dhṛk**

**ūrū manobhavaḥ pātu jānunī nara-rūpa-dhṛk jaṅghe pātu dharā-bhāra-hartā yo ’sau nṛ-keśarī**

**sura-rājya-pradaḥ pātu pādau me nṛharīśvaraḥ sahasra-śīrṣā-puruṣaḥ pātu me sarvaśas tanum**

**mahograḥ pūrvataḥ pātu mahā-vīrāgrajo ’gnitaḥ mahā-viṣṇur dakṣiṇe tu mahā-jvālas tu nairṛtaḥ**

**paścime pātu sarveśo diśi me sarvatomukhaḥ**

**nṛsiṁhaḥ pātu vāyavyāṁ saumyāṁ bhūṣaṇa-vigrahaḥ**

**īśānyāṁ pātu bhadro me sarva-maṅgala-dāyakaḥ saṁsāra-bhayadaḥ pātu mṛtyor mṛtyur nṛ-keśarī**

**idaṁ nṛsiṁha-kavacaṁ prahlāda-mukha-maṅḍitam bhaktimān yaḥ paṭhennaityam sarva-pāpaiḥ pramucyate**

**putravān dhanavān loke dīrghāyur upajāyate**

**yaṁ yaṁ kāmayate kāmaṁ taṁ taṁ prāpnoty asaṁśayam**

**sarvatra jayam āpnoti sarvatra vijayī bhavet**

**bhūmy antarīkṣa-divyānāṁ grahānāṁ vinivāraṇam**

**vṛścikoraga-sambhūta-viṣāpaharaṇaṁ param brahma-rākṣasa-yakṣāṇāṁ dūrotsāraṇa-kāraṇam**

**bhūrje vā tālapatre vā kavacaṁ likhitaṁ śubham**

**kara-mūle dhṛtaṁ yena sidhyeyuḥ karma-siddhayaḥ**

**devāsura-manuṣyeṣu svaṁ svaṁ eva jayaṁ labhet**

**eka-sandhyaṁ tri-sandhyaṁ vā yaḥ paṭhen niyato naraḥ**

**sarva-maṅgala-māṅgalyaṁ bhuktiṁ muktiṁ ca vindati dvā-triṁśati-sahasrāṇi paṭhet suddhātmanāṁ nṛṇām**

**kavacasyāsya mantrasya mantra-siddhiḥ prajāyate anena mantra-rājena kṛtvā bhasmābhir maṅtrāṇām**

**tilakaṁ vinyased yas tu tasya gṛaha-bhayaṁ haret tri-vāraṁ japamānas tu dattaṁ vāryābhimantrya ca**

**prāśayed yo naro mantraṁ nṛsiṁha-dhyānam ācaret tasya rogāḥ praṇaśyanti ye ca syuḥ kukṣi-sambhavāḥ**

**kimatra bahunoktena nṛsimha sadṛśo bhavet manasā cintitam yattu sa tacchāpnotya samśayaṁ**

**garjantaṁ garjayantam nija-bhuja-patalaṁ sphoṭayantaṁ hatantaṁ dipyantaṁ tāpayantaṁ divi bhuvi ditijaṁ kṣepayantam kṣipantam krandantaṁ roṣayantaṁ diśi diśi satataṁ saṁharantaṁ bharantaṁ vīkṣantaṁ ghūrṇayantaṁ kara-nikara-śataiḥ divya-siṁhaṁ namāmi**

**iti śrī-brahmāṇḍa-purāṇe prahlādoktaṁ śrī-nṛsiṁha-kavacaṁ sampūrṇam**.